MHP arena

MHP arena (vok. MHPArena; 1949–1993 m. Nekaro stadionas; 1993–2008 m. „Gottlieb Daimler“ stadionas; 2008–2023 m. „Mercedes-Benz“ arena) – futbolo stadionas Štutgarte, Vokietijoje, netoli Nekaro upės. Klubo VfB Stuttgart namų arena, talpina 55 896 žiūrovus. Stadione taip pat vyksta koncertai, čia dainavo „Pink Floyd“, „Genesis“, „Depeche Mode“ ir kiti atlikėjai. Istorija Stadionas buvo atidarytas 1933 m. liepos 23 d. Iš pradžių jis pavadintas A. Hitlerio garbei (vok. Adolf-Hitler-Kampfbahn), 1945 m. pervadintas Century Stadium, 1949 m. – Nekaro stadionu (vok. Neckarstadion). Stadione vyko 1974 m. pasaulio futbolo čempionatas (4 rungtynės), 1986 m. Europos lengvosios atletikos čempionatas, 1988 m. Europos futbolo čempionatas (2 rungtynės), 1993 m. pasaulio lengvosios atletikos čempionatas, 2006 m. pasaulio futbolo čempionatas (6 rungtynės), 2024 m. Europos futbolo čempionatas (5 rungtynės), 2025 m. Tautų lygos finalinis turnyras. Aštuntojo XX a. dešimtmečio pabaigoje – devintojo pradžioje stadionas buvo rekonstruotas. Rekonstrukcija buvo finansuota „Daimler-Benz“, todėl stadionas 1993–2008 m. vadinosi „Gottlieb Daimler“ vardu. 2008–2023 m. vadinosi „Mercedes-Benz“ arena. Rungtynės Šaltiniai Nuorodos Oficiali svetainė